**A Jogtörténeti Tanszék gyakorlati órái**

Tájékoztató

Jogász szak, nappali tagozat, 2023/2024-es tanév, II. félév

A gyakorlati foglakozások célja, hogy a hallgatók aktívan vegyenek részt az óra menetében, a felvetett kérdésekről beszélgetések alakuljanak ki. Ez a cél többféleképpen is megvalósulhat. A gyakorlatvezető **kijelölhet elolvasandó tananyagrészeket**, amelyet aztán a gyakorlaton közösen megbeszélnek. **Forrásszövegeket oszthat ki**, amelyeket közösen elemeznek. Egyetemes állam- és jogtörténet 2. tárgyból Dr. Szigeti Magdolna tanárnő a tanszék honlapján is elérhetővé tesz a gyakorlati foglalkozásokon használható forrásszövegeket*.* **Egy-egy hallgató referátummal is készülhet**, amelyet aztán közösen megvitatnak. A referátum hossza maximum 15 perc lehet, a hallgatói előadások a 45 perces foglakozás legfeljebb egyharmadát tehetik ki.

A gyakorlat sikeres teljesítése a vizsgára bocsátás feltétele. **Aki tehát a gyakorlatot nem teljesíti, Magyar jogtörténetből, illetőleg Egyetemes állam- és jogtörténet 2.-ből a kollokviumra be sem jelentkezhet.**

**A gyakorlat teljesítésének feltétele:**

* **a foglalkozásokon való részvétel (legfeljebb két hiányzás megengedett),** és
* **legalább egy zárthelyi dolgozat eredményes megírása.**

A dolgozato(ka)t úgy kell megírni, hogy a hallgató legkésőbb a szorgalmi időszak utolsó előtti hetéig az aláírást megszerezhesse. A határidő nem vonatkozik arra az esetre, ha a hallgató hiányzása miatt az technikailag nem valósítható meg. Ebben az esetben a pótlásról a gyakorlatvezetővel kell egyeztetni.

Magyar jogtörténet gyakorlat

*(ajánlott témakörök)*

* A magyar jogtörténet korszakai és forrásai
* A magyar magánjog története I.: személyi jog
* A magyar magánjog története II.: vagyoni jogok
* A magyar kereskedelmi jog története
* A magyar anyagi büntetőjog története I.: korszakai, forrásai és fejlődése
* A magyar anyagi büntetőjog története II.: a bűncselekmények tárgyi és alanyi oldala; a büntetések fejlődéstörténete; fontosabb különös részi tényállások alakulása
* A magyar polgári peres eljárások története
* A magyar polgári nemperes eljárások története
* A magyar büntetőeljárás története: a rendi kor és az első kódex
* A magyar büntetőeljárás története: novellák és a szocialista kódexek. A büntetővégrehajtás története.

Egyetemes állam- és jogtörténet 2. gyakorlat

*(ajánlott témakörök)*

* Az USA alkotmányjoga, változások a 20. századig
* Franciaország alkotmányai a 20. századig
* A német államok alkotmányos helyzete a 19. században, az egységes német állam 1871-ben és 1919-ben
* A belga és az olasz alkotmányfejlődés, az osztrák alkotmányjogi változások
* A 20. századi diktatúrák. A két Németország alkotmányjogi különbségei, és az újraegyesítés
* A modern francia polgári jogi szabályozás
* Az ABGB és a BGB
* A modern francia büntetőjogi szabályozás
* Az olasz büntetőjogi szabályozás a 19. században
* Európai egységkoncepciók

Budapest, 2024. február hó

Jó felkészülést kíván:

Dr. Szabó István

tanszékvezető